АҚШдан юборилган 200 та ўпкани сунъий шамоллатиш мосламаси Тошкентга етиб келди - Халқ сўзи\nАҚШдан юборилган 200 та ўпкани сунъий шамоллатиш мосламаси Тошкентга етиб келди\n17:03 29 Август 2020 Жамият\nАҚШдан юборилган 200 та ИВЛ қурилмаси куни кеча Тошкентга етиб келди. Ўзбекистоннинг Вашингтондаги элчихонаси хабарига кўра, ушбу қурилмалар президент Дональд Трамп маъмурияти томонидан июнь ойида эълон қилинган инсонпарварлик ёрдамининг бир қисми сифатида мамлакатимизнинг барча ҳудудларидаги 62 та муассасага беғараз асосда берилади.\nУлар шошилинч тиббий ёрдам учун асбоб-ускуналар ва дастурий таъминотларни ишлаб чиқиш бўйича катта тажрибага эга бўлган Американинг «Zoll Medical Corporation» компанияси томонидан тайёрланган. 1980 йилда Массачусетс штати Челмсфорд шаҳрида асос солинган мазкур компания ИВЛ аппаратлари, дефибрилляция ва мониторинг, қон айланишини ушлаб туриш, юрак-ўпка реанимациясини ўтказиш тўғрилигини баҳолаб берадиган воситаларни ишлаб чиқаради.\nДипломатик миссиямиз маълумотига кўра, тақдим этилган ўпкани сунъий шамоллатиш мосламалари стационар даволанишда ҳам, ҳаво тиббий транспортида ёки тез ёрдам машиналарида ташиш пайтида интенсив терапия учун ишлатилади. Ундаги вентиляторлар чақалоқлардан тортиб ёши катта беморларгача ўпкасини сунъий шамоллатиш ҳамда ҳаёт фаолиятини сақлаб қолишнинг турли методларини қўллаш имконини беради. Қурилмалар фавқулодда вазиятларда қарор қабул қилишни енгиллаштириш имконини берадиган Smart Help технологиялари ва пульскоксиметрлар билан таъминланган.\nЯқин кунларда АҚШнинг Ўзбекистондаги элчихонаси ва АҚШ Халқаро тараққиёт агентлиги (USAID)нинг юртимиздаги ваколатхонаси томонидан ушбу қурилмаларни Ўзбекистон Соғлиқни сақлаш ташкилотига тантанали топшириш маросимини ўтказиш режалаштирилган.


iPhone X: 2012 йилдаги муваффақият такрорланмоқда - Terabayt.Uz\n6 947 200 сўм 7 412 000 сўм\n7 197 000 сўм 8 167 000 сўм\n6 860 100 сўм 7 265 000 сўм\n7 350 000 сўм 7 818 500 сўм\n7 940 000 сўм\nБир ҳафталик таҳлилларга кўра, iPhone X модели iPhone 8 ҳамда 8 Plus смартфонларига қараганда яхши сотилмоқда. Ҳар учала айфонларнинг савдога чиқарилганидан сўнг қайд этилган илк уч кунлик натижалар шундан далолат бермоқда.\nLocalytics таҳлил ва тадқиқот компаниясининг маълум қилишича, савдонинг илк ҳафтасида сотилган iPhone X улуши жаҳон бозорида сотилган жами iPhone смартфонларининг 1 фоизини ташкил қилмоқда.\nТаққослаш учун таҳлилчилар савдонинг биринчи ҳафтасида сотилган жами iPhone 8 ва iPhone 8 Plus моделларини ҳисоблаб кўрадилар: iPhone 8 улуши жами сотилган айфонлар савдосида 0,3% ҳамда iPhone 8 Plus моделининг улуши 0,4%.\nҚисқа фурсатда iPhone X'нинг айфон бозорининг 1 фоизлик улушини эгаллаши -- яхши натижа! Бу муваффақиятни 2012 йилнинг 19 сентябрида сотувга чиқарилган iPhone 5'дан сўнг ҳали бирор янги айфон янгилай олмаган эди.


Россияда ўзбекистонликларнинг жиноий гуруҳга аралашгани тасдиқланди\nЛиор Хайат Эроннинг янги президентини «Теҳрон қассоби» деб атади \nРоссиянинг Приморе ўлкаси прокуратураси тўрт нафар Ўзбекистон фуқаросига нисбатан жиноий иш бўйича айблов хулосасини тасдиқлади. Бу ҳақда "Дарё" ёзмоқда.\nИкки нафар айбланувчи 2020 йилнинг январида жиноий гуруҳ тузган ва яна уч нафар ўзбекистонликни унга жалб этган. Улар Владивосток ва Уссурийскдаги интернет-кафеларга 8 маротаба босқинчилик ҳужумини амалга оширган. Етказилган умумий зарар 430 минг рублдан ошади (60,6 миллион сўм).\nИшлаб чиқилган схема ва роллар тақсимотига кўра, кечки ёки тунги вақтда жиноий гуруҳ аъзоларидан бири интернет-кафега ташриф буюрувчи сифатида кирган ва у ерда ҳеч ким қолмаган вақтгача ўтириб, бу ҳақда шерикларига хабар берган. Жиноий гуруҳ аъзолари бошларига ниқоб кийган ҳолда бостириб кирган ва администраторга таҳдид қилиб, пул маблағлари ҳамда қимматбаҳо буюмлари ўғирлаб кетган.\nРоссия Жиноят кодексининг тегишли моддалари билан қўзғатилган жиноят иши Приморе ўлкаси судига юборилган. Олдинроқ жиноий гуруҳ аъзоларидан бири 9 йилдан озодликдан маҳрум этилган.\nЭслатиб ўтамиз, 2020 йилнинг январида ўзбекистонлик 4 нафар эркак Россиянинг Санкт-Петербург шаҳрида босқинчилик қилгани учун қўлга олинганди. Мазкур шахслар 2019 йилнинг 21 декабрь куни бир йўловчининг иккита телефони ва банк пластик картасини олиб қўйган. Босқинчилар 2020 йил 5 январь куни эса Санкт-Петербургдаги Ветеранлар кўчасида таксичининг машинасини эгаллаб олган.\nКиритилди: 13:32 15.05.2021. Ўқилди: 2283 марта. Фикрлар сони: 0 та.\n11:25 Омбудсманнинг Хоразмдаги минтақавий вакилини биласизми?


ЧУНТАК ПАРТИЯЛАРИНИНГ УЗБЕКЧА КУРАШИ\nУзбекистонда 5 декабрда утказилган парламент «сайловлари» Узбекистон мухолифати билан бир каторда Европада Хавфсизлик ва Хамкорлик Ташкилоти хамда АКШ Давлат Департаменти каби органлар тарафидан хам «сайлов уйинлари» деб топилгани учун бу мавзуда ортикча гапиришнинг узи бефойда иш эди. Номзодларнинг хаммаси режимнинг содик одамлари булгани учун сайловга алокадор хар канака «факт» хам хеч кимни кизиктирмаётган бир пайтда бошка кизик «хангомалар» уртага чика бошлади.\nГап шундаки, узи тарафидан курилган партиялардан саралаб олинган номзодлардан кайси бири депутат булиб сайланиши режим учун ахамиятсиз. Аммо номзодларнинг узи учун бу нарса фарксиз эмас. Улар депутат булиб сайлансалар хеч кандай сиёсий салохиятга эга булмасликларини биладилар, аммо депутатларга бериладиган шахсий имтиёзларга эга булиш, колаверса гурурларини кондириш максадида чунтак ичида булса хам сайлов кураши олиб бордилар. Секин аста азартга кириб борган «номзодларнинг» кураши чунтакдан чикиб кетиш остонасига келиб колди.\nАгар «кураш» иккинчи турга хам утиб сунгра партиялараро кураш сифатида парламентга кирса, Узбекистонда тезлик билан куппартиялик демократия ривожла-нишга бошлайди ва тузимнинг куни битади.\nАслида, «номзодларнинг кураши» хам дунё жамоатчилигини чалгитиш учун сахналаштирилган уйин булса керак. Лекин азартга кириб колган депутатларнинг маълум бир гурухи курашни парламентда хам давом эттирса, уларнинг бир нечтаси авваллари хам килингандек арзимаган бахоналар билан камаб куйилади ва талвасага тушган парламент чунтакдан чикмай колаверади.\nАмалда нималар булар экан, курамиз.\n(12 декабрь, 1999 йил)\n«БИРЛИК»ЧИ АЁЛНИНГ НАВБАТДАГИ ЖАСОРАТИ\nИзвестия газетасининг мухбири Марина Лебедева «Агарда Узбекистонда бу каби 5 аёл булсайди, Каримов хамма нарсани ташлаб кочиб кетарди» деганида назарда тутган одами - «Бирлик» Марказий Кенгашининг секретари Васила Иноятова яна бир кахрамонлик килди. У якинларини куриб келиш учун кетаётган узбек аёлларига кушилиб Узбекстон хукумати уз мухолифларини йук килиш учун Кракалпогистоннинг Жаслик поселкаси якинида яратган концлагерга яширинча бориб, 18 декабрда Тошкентга кайтиб келди. Уша ерлик хавфсизлик хизмати ходимлари уни кайтиш вактида билиб колиб ушлашга харакат килсалар-да, у билан борган аёлларнинг газаби олдида чекинишга мажбур булдилар.\nВасиланинг биринчи таасуроти шундай: «У ер фашистлар Бухенвальдда яратган концлагердан крематорийси йуклиги билан фарк килади холос. Бу лагерни яратишдан максад одамларни жисмоний йук килишдан бошка нарса эмас". Василанинг батафсил маълумотлари билан якин орада бу сахифаларда таниша биласиз.\n(20 декабрь, 1999 йил)\nУЗБЕК СТУДЕНТЛАРИ ГАРБГА КОЧМОКДАЛАР\nАввал хабар берганимиздек чет элларда укиятган студентларидан 5 киши Узбекистонга кайтгандан кейин сиёсий карашлари сабабли КГБ таъкиби остига олинишларини билганлари учун БМТнинг тегишли ташкилотларига мурожаат килиб сиёсий бошпана сурашганди. Улардан бири - Туркиянинг Бурса Университетини битирган Баходир Файзига АКШдан сиёсий бошпана берилди ва у шу кунларда Вашингтон билан Нью-Йорк уртасида жойлашган Питсбург шахрига келиб жойлашди. У уз бошига тушган вокеалар хусусида «Харакат» журналига маколалар ёзиш ниятида.\nСтудентларнинг яна иккисига АКШ ва Канада давлатлари бошпана хакки бердилар, лекин улар хали бу давлатларга етиб келмадилар. Бошка бир студентга БМТ тарафидан сиёсий кочок статуси берилди, аммо у борадиган давлат хали белгиланмади. Бешинчи студентнинг иши курилаяпти. Узбекистондаги вазият туфайли якин келажакда бундай студентларнинг сони ошиши табиий.\n(декабрь, 1999 йил)\n«ЭРК» ИЛДИЗЛИ ЁЛГОННИНГ ФОШ ЭТИЛИШИ\nМухолифат хукуматнинг ёлгонларини фош киларкан узи хар кандай ёлгондан узок туриши шарт. Аммо хар доим шундай булавермас экан. Шу сабабли, баъзи мухолифатчилар сохта обру кетидан югириб ёлгон йулига кирсалар, уларни фош килиш хам яна айнан мухолифатнинг вазифаси булиши керак.\nБундан бир ойча аввал «Америка овози» ва «Озодлик» радиоларининг узбекча программаларида бир хабар таркатилди. Унга кура «Эрк» партияси раиси Салой Мадаминов Еаропада Хавфсизлик ва Хамкорлик Ташкилоти (ЕХХТ) томонидан бу ташкилотнинг ноябрда Истанбулда булган учрашувига таклиф килинган, аммо кейинчалик бу таклиф Узбекистон хукуматининг талаби билан (бу факт хабарнинг асосий нуктаси эди) кайтариб олинган. Кандайдир «Бирлик»чи ва «Эрк»чилардан иборат булган демократик мухолифат грухи бу масала буйича ЕХХТга норозилик билдирган.\nБу хабар сиёсатни озгина булса хам тушунадиган одамларда бир неча савол тугдиради.\n1. ЕХХТнинг Истанбулдаги учрашуви - давлат ва хукумат рахбарларининг йигилиши. Бундай учрашувга мухолифат вакилининг, бунинг устига уз мамлакатида тан олинмаган мухолифат вакилининг таклиф килиниши аклга сигмайдиган нарса. Лекин нима учун буни аноним гурухдан бошка хеч ким билмайди? Аслида, хабар рост булса, бутун мухолифат бунга норозилик билдириши керакмасмиди?\n2. ЕХХТнинг Узбекистондаги диктатурага куз юмиб келаётганидан демократик мухолифат аввалдан норози эди. «Бирлик» лидери Абдурахим Пулат бу масалани АКШ Конгрессидаги нуткида хам тилга олди. Лекин ЕХХТ Узбекистондаги нодемократик сайловлар масаласида принципиал позиция тутаётганлиги мухолифатни кувонтираятган пайтда келган бу хабар ЕХХТнинг асл «башарасини» очиб берамаяптими? Бу кандай бир ташкилотки, Узбекистон хукуматидан куркиб уз карорини хам амалга оширолмаса?\n3. Бу вокеани хабар килиб таркатаётган мухолифат гурухи кимлардан иборат?\n4. Оти айтилган радиоларнинг узбек ходимлари профессионал журналист сифатида бу мухим саволларга нима учун узлари жавоб кидиришга харакат хам килмадилар?\n«Америка овози» радиосидан олинган маълумотга кура бу аноним гурухнинг хабари узини «Бирлик» Марказий Кенгашининг аъзоси деб танитган, аслида эса собик «Бирлик»чи, Хазраткул Худойбердидан олинган экан. Юкоридаги саволлар уртага куйилгач, бу радионинг узбек программаси рахбарияти текшириш утказиб куйидагиларни аниклади.\nХазраткулга бу сенсацион хабарни «Эрк» раиси Салой Мадаминовнинг узи айтган. Радиода таркатиб булинган хабар шубха уйготабошлагач, узбек программаси Мадаминовдан исбот талаб килганда у ЕХХТнинг бир ходимидан олган хатини факс билан жунатган. ЕХХТнинг бланкида ёзилган инглиз тилидаги 4 каторли хат Мадаминовнинг кандайдир илтимосига жавоб тарикасида булиб «Истанбулда 8-10 декабрда ЕХХТ тарафидан утказиладиган NGO (Non-Governmental Organizations, яъни Нохукумат ташкилотлар) вакилларининг мажлисига Сизни йул кира ва бошка харажатларни коплаш шарти билан таклиф килолмаймиз» деган маънода булиб, хакикатдан хам «Эрк» партияси раисини тахкирловчи характерга эга эди. Куринишидан бу хат муаллифидан уч олиш максадида Салой Мадаминов собик «Бирлик»чи Хазраткул Худойберди воситасийла бутунлай ёлгон хабар таркатиб, номи айтилган радиоларни хам бу ишига аралаштирган.\nБу хабарнинг ёлгонлиги ва ёлгон узини «Бирлик»чи деб танитаётган шахс тарафидан таркатилганлиги тула исботлангандан кейин «Америка овози» узбек программаси бошлиги Нусратулло Лахаб «Бирлик» раиси Абдурахим Пулатдан расман кечирим суради. Бу мактовга сазовор ошкоралик рухидаги мардлик. Лекин, аслида, бу сиёсий саводсиз ва ёлгон хабарни тайёрлаган радио диктори Раъно Хабиб (Америка Овози) ва Зебунисо (Озодлик) радиоэшитувчилардан ва ЕХХТ расмийларидан кечирим сураши керак.\nШу масала юзасидан оти уртага чиккан Хазраткул Худойберди хусусида куйидагиларни расман билдиришни лозим топдик. Бу киши хакикатдан «Бирлик»нинг Тошкент вилояти Кенгаши раиси сифатида «Бирлик»нинг Марказий Кенгашига киритилган эди. Аммо у 1995 йилда хеч кандай ваколатга эга булмаган бир неча кишини Москвада туплаб, уни «Бирлик» Курултойи деб аташга интилган гурухнинг ташаббусчиси булгани, бу хакда «Озодлик» радиоси оркали ёлгон хабарлар таркатгани, бу вокеадан кейин «Бирлик»чилар билан алокаларини уз ташаббуси билан бутунлай узгани, 1996 йилда бир гурух «Бирлик»чи ва «Эрк»чилар АКШ президенти Клинтонга хат ёздилар деб яна уша «Озодлик» радиоси оркали ёлгон хабар таркатгани учун 1996 йил сентябрь ойида вилоят ташкилоти раислигидан бушатилиб «Бирлик» аъзолигидан чикарилган.


Янги кун – янги жиноий иш: Порошенкога қарши учинчи иш очилди - 24.05.2019, Sputnik Ўзбекистон\nЯнги кун – янги жиноий иш: Порошенкога қарши учинчи иш очилди\nПётр Порошенко офшор ҳаракатлари оқибатида 300 миллион доллар ўзлаштириб юборишда гумонланмоқда. 24.05.2019, Sputnik Ўзбекистон\n18:01 24.05.2019 (янгиланди: 00:06 25.05.2019)\n© Sputnik / Стрингер / Фотобанкка ўтишПетр Порошенко\nПётр Порошенко офшор ҳаракатлари оқибатида 300 миллион доллар ўзлаштириб юборишда гумонланмоқда.\nТОШКЕНТ, 24 май – Sputnik. Украина тергов давлат бюроси “Кузня на Рыбальском” заводини сотишда Пётр Порошенко томонидан 300 миллион долларни қонунийлаштириш ҳолати бўйича жиноий иши қўзғатилган.\n“Бу ҳали ҳолва”: Порошенкога қарши яна бир жиноий иш қўзғатилди\nБу ҳақда РИА Новости хабар қилди.\n“Бугун янги жиноят иши рўйхатга олинди ва “Кузня на Рыбальском” заводини сотишда Пётр Порошенко офшор ҳаракатлари оқибатида 300 миллион долларни қонунийлаштириш ҳолати бўйича текширув бошланди”, - деб таъкилади ҳуқуқшунос Андрей Портнов.\nУкраинанинг собиқ президенти Пётр Порошенкога қарши учинчи жиноий иш бўлади. Бундан аввал Порошенкога қарши “Центрэнерго” ОАЖда лавозимларни тақсимлашдаги ҳаракатлар ҳамда давлатга хиёнат айблови билан жиноий ишлар қўзғатилганди.


-Бобур ака, сизга илгари ҳам ҳикоя қилгандим, бизни Тошкентдаги уйимизни юздан зиёд миршаблар билан ўраб, тортиб олганларида Консерватория ёнида оқ “Волга” турганди. Унинг ичида Тошкент шаҳар ҳокими Адҳам Фозилбеков ўтирганди. Кейин билсам, унинг ёнида Мирзо Улуғбек тумани ҳокими Шавкат Мирзиёев ҳам ўтирган экан. Улар бизни уйимиздан чиқариб отиш амалиёти ҳақида Каримовга рапорт бериб туришган. Каримовнинг жаҳли чиққани, биз яшаб турган уйимиз мамлакатдаги ўқитувчиларга берилган имтиёзлар ҳақидаги Фармонга кўра хусусийлаштирилиб, биз томонимиздан сотиб олингани бўлган экан. Умр йўлдошим кўп йиллик ўқитувчи эди.\nХуллас, ўшанда тўрт ёшли жажжи эгизакларим ухлаб ётганига қарамай, уларни жовдиратиб, ётган тўшакларини судраб ташқарига олиб чиқишганди. Танишларимдан кейинчалик эшитишимча, Каримов “Мен ёмону фармоним яхшими?!” деб бақирган экан ўшанда.\n-Жаҳонгир, тушунаман, мен ҳам Каримовга қарши чиққанимдан кейин бизни уйни ҳам худди мана шундай буйруқ билан тортиб олишган…\n-Туркияда эканлигимда, у ердан Озарбойжонга бориб, оиламни олиб қайтсам, Мадаминов менинг уйимнинг эшигини очиб, меҳмон талабаларга берган экан. Биз келгач, талабалар Мадаминов ҳисобидаги учта квартирадан бирига ўтишди, ўшанда Рустам Маматқулов деган талабанинг у билан гаплашаётганини эшитиб қолдим.\n-Тўртта боламизнинг биттагина овунчоғи шу телевизор…,-деди умр йўлдошим.\n-Менга фарқи йўқ. У квартираларнинг ҳар бир хонасида биттадан янги телевизор турибди. Бунинг устига бу жуда эски,-деди Рустам.\nМен аралашмадим. Кейин Рустам бир неча йигитлар билан қайтиб келиб׃\n-Соли ака “Мен ёмону телевизорим яхшими?” деяптилар,- деди. Шу пайт Салай Мадаминовнинг укаси Муҳаммад Бекжон кириб келди ва жажжиларнинг кўзини жовдиратиб эски телевизорни олиб кетди.\nЎша телевизорларни асли андижонлик, Истанбулда тўқимачилик корхонаси соҳиби бўлган Маҳмат ака мухолифатга деб олиб келганди.\n-Жаҳонгир Туркияга келиб, оилангиз билан қийин шароитларда қолганингизни биз Америкада туриб эшитганмиз ва Истанбулга бораётган ўзбеклардан Мирзапўлат Ҳакимий орқали қизларим қизларингизга кийим юборишганди.\n-Раҳмат. Ўшанда роса қувонишган. Дарҳақиқат, ўшанда жуда қаттиқ ишлаб, оёққа туришимизга тўғри келган. Кейин биз АҚШга келганда, Орегон штатида кекса бир онахон телевизор олиб келиб берганда, “Муҳаммад Солиҳ” деган номни танлаб олган Мадаминовнинг ҳатто мана шу Меридес деган бегона бир аёлдек ҳам бўла олмаслигини ўйлаганмиз.\n-Албатта, орада мана шунча гаплар ўта туриб яна Мадаминов ва бошқалар билан бирга, гина кударталарни ташлаб, бир жабҳада бўлишга уринишингиз бу осон эмас. Тушунаман, Ўзбекистондаги зулм қаршисида бу нарсаларни четга суриб туриш керак эди. Лекин буни Мадаминов суиистеъмол қилди. Бирлашиш ҳақидаги ҳамма ҳаракатларни бир йўлини топиб бузди, ўртага душманлик, иғво ва буҳтон солди.\n-Бобур ака, мен яқинда Мадаминовнинг сохта бир ном билан ёзган уйдирмасига жавобимда унинг Каримов билан ўхшаш жиҳатларига ҳам тўхталгандим. Жумладан қуйидагиларни санагандим׃\n-Каримов 1990 йилда эълон қилинган мустақилликни тан олмай, 1991 йилда ўзига керак бўлганда эълон қилди.\n-Мадаминов ўз шахсини ўйлаб 1989 “Бирлик”ни парчалаб, 1990 йилда “ЭРК”ни тузди.\n-Каримов аввал сайлов, рефрендум ўйинлари қилди ва муддати тугаса ҳам “қонунлар ясаб”, “лидерман” деб ўтирибди.\n-Мадаминов партия уставидаги тўрт йилга, фақат икки марта сайланиш қоидасини бузиб, арвоҳлар кенгашлари ўтказиб, “кет” дейилишига қарамай, ўзини “лидерман” деб жар солмоқда.\n-Каримов ўз атрофига самарқандликларни тўплаб, бу қадимий шаҳар обрўйига путур етказди.\n-Мадаминов ўз атрофига хоразмликларни тўплаб, мухолифатни қорага чаплади.\n-Каримов матбуотни бўғди, “Озодлик” ва “Америка овози”ни ўз пропагандасига ишлатиш учун ҳар қандай жирканчликдан қайтмади.\n-Мадаминов ҳам айни йўлни танлади.\n-Каримов миллат ва мамлакатни гаровга тикиб, оиласини ҳукмрон этди.\n-Мадаминов ҳам миллат ва мамлакатни гаровга тикиб, мухолифат учун олинганларни оиласига, ўзига сарфлади.\n-Каримов агар ўзига қарши чиқса сафдошлари ва яқинларини ҳам йўқотиши мумкинлигини кўрсатди.\n-Мадаминов ҳам ўз шуҳрати учун сафдошлари ва яқинларини провакация қилиб қамоққа кетишларига йўл очди…\n-Жаҳонгир чалғитиш сиёсати ҳақида унутган кўринасиз.\n-Сиз Мадаминовнинг чалғитиш ўйинлари ҳақида олдиндан айтган эдингиз. Дарҳақиқат, чалғитиш Каримов сиёсатининг таркибий қисмидир. Жамиятда бир масала етишган пайтда унинг диққатини бошқа томонга буриб юбориш ҳолларини ўтган 15 йил давомида жуда кўп кўрдик.\n1992 йил Талабалар шаҳарчаси, 1994 йил Каримовга суиқасд ўйини, 1999 йил Феврал фоқеаларидан тортиб, 2004 йилги портлашларга қадар жамиятда халқнинг норозилиги етилган пайтда унинг диққатини бошқа томонга буриб келинмоқда.\nМадаминов ҳам худди шундай қилмоқда. Қачонки мухолифат ичида пишиб етилган муаммолар таҳлил қилина бошланса, у мавзуни бошқа томонларга буриб юборади. Одамларнинг диққатини майда-чуйдалар билан чалғитади. Шахсларга туҳматлар уюштиради. Буни бугун ҳам кўриб турибмиз. Биз суҳбатларимиз аввалида айтган эдик, гапимизни айтамиз ва йўлимизда давом этаверамиз, деб. Бизни чалғитишга уринишлар бўлишини ҳам айтган эдик ва бу чалғитишларга парво ҳам қилмаймиз.\n-Ўхшамасга учрамас, дейдилар. Мана бу ўхшашликка қаранг׃\n“Ислом Каримовнинг 12 томлик асарлар тўплами нашрдан чиқди. У ҳақда ёзилган китоблар, мақолалар, айтилган фикрлар ҳам катта бир куллиётга жамланмоқда”.(Ўзбек матбуотидан).\n“Яқинда, Муҳаммад Солиҳнинг 4 жилдлик асарларига илова сифатида “Муҳаммад Солиҳ ҳақида” деган қалингина бир жилд ҳам нашр этилди.”(“Эрк” сайтидан).\nОдатда аввал бир ишни қойил қилиб қўядилар ва кейин мақтов эшитадилар. “Сиам эгизаклари” эса акси. Биттаси кучли потенциалга эга бўлган Ўзбекистонни хароб этди. Иккинчиси кучли мухолифатни ер билан яксон этиб, шармандаи шармисор қилди. Лекин иккаласини ҳам мақтайдиган ошхўрлар бор. Иккаласи ҳам бу мақтовларни жирканмай қабул қилади.\n-Жаҳонгир, биласизми, агар Каримов “Мана мен Ўзбекистон Конститутциясига содиқ қолиб, икки муддат президент бўлдим ва шундан кейин истеъфога кетдим” дея олганда эди, ҳалиги китоблар ҳожатхона мулкига айланмасди. Мадаминов ҳам “Мана мен партия низомига содиқ қолиб, икки марта ҳар бири 4 йилга сайланиб, кейин истеъфо бердим” дея олса эди, уни мақтаганларга биров қулоқ соларди. У агар ўзи ҳақида эмас, Каримов режимини фош этиш ҳақида китоб чиқарганини айтганида ҳам, э, булар бошқа-бошқа одамлар деб қўя қолардим.\n-Бобур ака ўхшашликлардан яна биттаси ҳам бор. Буни ҳам мен ўйлаб топганим эмас. Фақат парчалар келтириш билан чекланаман׃\n“Ўн йилдан бери ҳар ойда бир-икки марта Каримов номига хат ёзаман. Бир марта ҳам жавоб олмадим”. (Салима Қодирова, адвокат, “Туронзамин”).\n“Мен бир неча марта сайтларига хат йўллаганман, лекин бир сатр ҳам жавоб бермаган. Мадаминовнинг ҳаттоки на электрон почтаси, на телефон рақами аниқ…” (Бобур Исоев, “Туронзамин”).\n-Каримов халқдан мутлақо узилган. Унинг учун халқнинг дарди бир тийин. Керак бўлса, бу халқни онангни деб ҳам сўкаверади. Худди ана шу ҳолни Мадаминовда ҳам кўрмоқдамиз. Филаделфияда яшайдиган ҳамюртимиз Мақсуджон, уни балки эсларсиз, 2005 йил Андижон воқеаларидан кейинги учрашувимизга келган эди. Ўшанда Абдуманноб Пўлат уни Мадаминовга таништирмоқчи бўлиб ёнига борган ва “Бу бизнинг келажак ёшларимиз” деганда Мадаминов қайрилиб ҳам қарамабди.\n-Бобур ака, у йигит ўшанда АҚШ Конгрессидаги учрашувга ҳам борган ва танишаман деса, “Вақтим йўқ” жавобини олган. Бундай мисоллар сони мингта…\n-Ҳа, бундай менсимаслик билан бу халқни ҳақорат қилмаганда 16 йилдан бери бир партиянинг диктатор раиси бўлиб ўтирмасди. Демократман деган сўзига лойиқ бўлиб, демократик қадамлар билан Каримовни уялтирган бўларди. Аммо у бунга қодир эмаслигини исботлаб турибди. Каримов ўлгунча кетмасликка уринаётгани каби, у ҳам тиш тирноғи билан қаршилик кўрсатмоқда.\n2012 йилги қўшимча\nБеш йил олдин тахмин қилганимиздек, Салай Мадаминов ҳали ҳам ўзини партия раисиман деб юрибди. Бир йигит ЗамондошТв да “Агар у бўшаб кетса, қабр тошига нима деб ёзишади?” деганди. Каримовни ҳам худди ана шундай фикр тахтда сақламоқда.\nЮқорида ёзилганларга битта нарсани қўшимча қилмоқчиман. “Телевизорни олиб чиқиб кетишганига хафа бўлдингми?” деб сўраганлар бўлди. У воқеани таққослаш учун келтиргандим. Лекин Каримовнинг фойдасига бўлади деб айтилмай қолган гаплар жуда кўп. Бу ерда шулардан бир шингил эшитинг.\nБиз Туркияга келганда Муҳаммад Солиҳнинг уйида икки киши ўтирарди, чойхўрлик қилиб. Улар ҳар куни келишар, визаларни тўғирлаб беришар, “ЭРК” газетасини чоп этишга, Ўзбекистонга жўнатишга кўмаклашишарди. Улар Туркия махсус хизматлари идорасининг ходимлари эканлигини кейин билганмиз. Солиҳ Туркияга келган одамни уларга кўрсатиб (Собиқ муфтидан тортиб Б. Ҳамидовга қадар) 20-30 кишилик ведомост қилиб, ҳукуматдан “маош” ўндирар экан. Зотан, Солиҳ Туркияда ҳеч қаерда ишламасди ва катта пулларни сарфларди. Унинг Ўзбекистондан, Росиядан, ҳатто Америкадан ўзбекларни даъват этиб, уларни Туркия МИТ (Миллий Разведка Идораси) мансублари билан учраштириши ортида нима ётгани мана шундан ҳам билинади. Унинг уйига келиб кетадиган МИТ мансубларининг исм-шарифларини Номоз Нормўмин ҳам, муфти Муҳаммад Содиқ Муҳаммад Юсуфнинг укаси Муҳаммадамин ҳам яхши билишади.\nБир кун улар Солиҳнинг хонасига катта телевизор, магнитафон ва юзга яқин диктафонлар олиб келишди. Солиҳнинг уйида унинг бола-чақаси билан бирга яшаётган Атҳам Розиқов бу диктафонларни Ўзбекистонга ташиганди, “ахборот териб келиш” учун.\nМен илгари Ўзбекистон Ички ишлар вазирлигининг 7-бўлимида ишлаган самарқандлик Атҳамнинг МХХ жосуси бўлиши мумкинлигини айтганимда, Солиҳ хафа бўлди. Орадан кўп ўтмай Атҳам унга бир кассета берибди ва унда бир киши русчалаб менинг ҳам уларга ишлашимни айтибди. Жуда қатиқ жаҳлим чиқди ва Атҳамни ҳам, бу кассетани кўтариб юрганларни ҳам деб сўкиб юбордим. Солиҳ бу кассета уйдирма бўлишини, лекин Атҳамга ўз оиласининг мансуби каби ишонишини айтиб бақир-чақир қилди. Кейинчалик мен Атҳамни МХХ айғоқчиси деб айблаганимда Солиҳ мени иғвогарга чиқарди, менга қарши уюштирмаган бўҳтони қолмади. Қаранг энди, 2011 йилга келиб бу ҳақда Солиҳ нима деб ёзмоқда:\n“Яна бир “дум” – Бирликчи Васила Иноятова билан якиндан ҳамкорлик килиб, ЭРК газетасининг катта тиражини КГБ қўлига топширган кимса Атҳам Розиқовдир. Самарқандлик А.Р. расман КГБнинг эмас, ИИБ нинг 7- бўлими ходими эди, аммо айни онда унинг КГБ дан ҳам оператив топшириқлар олиб тургани кейин маълум бўлди. Бу кимса Муҳаммадали Маҳмуд (Эврил Турон) нинг илк қамалишида (1994 йил) муҳим рол ўйнаган бир айғоқчидир”.( uzxaqlharakati).\nУ, шунингдек, яна бир неча МХХчи ўзини алдаб кетганини ҳам ёзади. Унинг ёнида, аниқроғи уйида доим битта МХХчи яшаб туради ва уни бошқаради деб ёзганим ҳақ бўлиб чиқди. МХХ ва МИТ уни ишлатишда ҳамкорлик қилиши ҳам аниқ бўлиб қолди.\nҲатто Елена Урлаева унинг уйига келганда ҳам у ерда битта МХХчи қочқин сифатида яшаб турган бўлиши мумкин ва ҳали кўрасиз, бу ҳақда бир неча йилдан кейин Солиҳнинг ўзи ёзиб қолади. Унинг ёнига МХХчининг кириши жуда осон. У ҳам Каримов каби ўзини мақтаган одам ҳар қанчалик пасткаш, чиркин бўлмасин қучоғига олади. Кечагина уни гўнгга қориштирган одам бугун уни асдойдил мақтасин, эртага сайтига кўчириб босади. Унга пул топиб бериб, (МИТ ҳисобидан) унинг номидан китоб ҳам чоп этади, кейин таржима ҳам қилдиради. Куним ўтсин деб унга “спичрайдер”лик, “камераман”лик қилиб юрганлар ҳам анчагина.\nБитта воқеадан дарс чиқармаган гўл одам, юзлаб воқеалар гирдобида кўр одамга айланади. Солиҳ кўр эмас. У Ўзбекистонни, миллатни сотишни бизнесга айлантирган сиёсий тужжор. Ўз ишини яхши билади. Ўзбекистонда тахт бир йиллаб ҳувиллаб ётса ҳам баҳона топиб бормайди. Чунки тошбўрон бўлишини билади. Бир марта тошбўрондан аранг қочиб қолган-да(1992). Уни ҳозирги ҳоли жуда қониқтиради.\nХуллас, Солиҳга ачинмайман. Лекин унинг домига илиниб қамалганлар ва ўлдирилганлар, бадарға этилганларга ачинаман.\nБалки уларга ҳам ачиниш керакмасдур?\nБалки бу уларга ҳам Аллоҳнинг жазосидир?\nАхир кўра туриб, била туриб, унинг домига тушишмоқда-ку? Кичкина манфаат учун унга ҳамду сано ўқишмоқдаку?!\nУнинг кимлигини эшитган, билган ҳолда беш танга учун ўз қисматларини унинг оёғига ташлашаётган бўлишса, Аллоҳ уларни нега жазоламасин?\nАстағфуроллоҳ! Биз барибир ёзаверамиз ва уларнинг кўзини очишга уринамиз, зора бир кишини асраб қололсак ҳам, шунинг натижаси, ажри бизга бас!\nСолиҳнинг “сиёсий бизнеси”даги қора томонларни кўрсатадиган фактлар тиқилиб ётибди. Бу фактлар ундан ҳам МХХ фойдаланмоқда, ҳам Туркия деган хулосага олиб боради. Агар орага яна бир-икки давлат ҳам қўшилмаган бўлса? Улар келишган ҳолда уни ишлатишмоқда деган фикримизга ҳали кўп далиллар келтирамиз.\n1993-1994 йилларда мен юқорида айтганим Туркия махсус разведкаси хизматининг икки ходими деярли ҳар куни Солиҳнинг уйига келар, тайёрланган газета матнини олиб бориб, нашр этишар ва Ўзбекистонга жўнатиш ишлари билан бевосита шуғулланишарди. Ўзбекистондан 27 кишининг олиб келиниши ва Шила деган лагерда қурол отишга тайёрлангани ҳам уларнинг назоратию иштирокида бўлган. Бу ҳақда алоҳида, батафсил, фактлар билан ёзишнинг вақти келди. Бугунгача Каримовга фойдаси тегиб қолади деб ёзмагандим, бу хато бўлган экан…\nГап бунда эмас, гап шундаки Солиҳ яқинда ёзган бир мақоласида ўша кезда уни Туркиядан қувишганини иддао қилган. Агар сен Туркия махсус хизматлари билан бирга ишласанг ким сени қува олади? Бу латифангни навбатдаги “Атҳам Розиқовлар”инга, “қоратўлқинлар”га айтсанг улар ишонади.\nВоқеа эса жўн. Ўзбекистон ўз элчисини Анқарадан чақириб олгани туфайли Туркия разведкаси Солиҳни аввалига Болгарияга олиб кетди, кейин Олмонияга жойлаштирди. Солиҳ ўз “мурид”лари орқали буни “Мени Туркиядан қувишди” деб жар солди. Мақсад Туркия разведкаси билан ишлаганини ўртиш эди. Бугун ҳам унинг Туркия разведкаси қўлида ишлатилаётгани аниқ. Чунки улар қармоққа илинган лаққа балиқни қўйиб юборишмайди. Қолаверса, улар билан ишламаса, уни аллақачон Туркиядан қувиб чиқаришарди. Эрдўған ҳукумати учун Солиҳ эмас, Ўзбекистон билан алоқалар ўрнатиш муҳим. Аммо Эрдўған ҳали разведка идораларига қулоқ солишга мажбур.\nГапнинт тўғриси Солиҳ соқол қўйиб, “Аллоҳ, Аллоҳ” деб гапира бошлагандан кейин ёлғончиликни, мунофиқликни ташлади деб ўйлагандим. Аммо адашибман. Ит қариса ҳам ит бўлади деган оддий гапни унутибман.\nУнинг мунофиқлиги, ёлғончилиги шу даражадаги ҳатто мени “Озарабайжондан Туркияга олиб келдим” деб жар солмоқда. Ҳей, мунофиқ, муттаҳам, мен Ашгабатда эканимда сенга телефон қилдик, сен менинг Туркияга боришимга қаршилик қилдинг, лекин Туркияга ким билан борганимни ва қандай борганимни Номоз Нормўминдан сўра. У агар Аллоҳга ишонса ҳақ гапни айтар? Айтмаса, бошқача исботлайдиган йўллар ҳам бор. Ана бизни кутиб олган Аҳад Андижондан сўра! Худди мен сенинг жонингни олаётгандек бунчалик туҳмат қилма! Сен динга ҳам, Аллоҳга ҳам ишонмайдиган макруҳи ниёзий экансан. Бўлмаса бу дунёсидан у дунёси яқин қолган одам бунчалик туҳмату бўҳтонга бормасди.\nСен ҳаққингда фактлар билан ёзсам сен итдай акиллаб жавоб қилибсан. Ўзинг каби пасткаш сўзларни шаллақи хотинлардек ишлатиб, хаёлингга келган нарсани уйдирибсан. (Бу охирги сатр мунофиқ Солиҳнинг менга қарши бўҳтонларидаги услубига жавобан қўпол чиққани учун ўқувчилардан узр сўрайман-ЖМ).\nБир киши Солиҳни “қоратўлқинлар” даражасига тушиб қолибди деди. Йўқ, у шу даражада эди, аммо энди ниқоби йиртилди. Энди унинг асл башарасини кўраверасиз.\n« Кўзингизни юминг! Савол-Жавоб »


“ҚЎҚОНДА СИФАТСИЗ БЕНЗИН СОТИЛМОҚДА” МУРОЖААТИ ЎРГАНИЛДИ | UZBEKNEFTEGAZ\n@sizdantelegram каналида “Қўқонда сифатсиз бензин сотилмоқда” сарлавҳа остида мурожаат жойлаштирилган эди. Унда “Ўзбекнефтгаз” АЖга қарашли АЁҚШларда сотилаётган бензин сифати талабга жавоб бермаслиги ва белгиланган меъёрдан кам қуйилиб берилаётганлиги ҳақида сўз юритилган.\nУшбу ҳолатлар “Ўзбекнефтгаз” АЖ, “Ўзнефтгазинспекция” Фарғона ҳудудий бўлими мутахассислари ҳамда “Фарғона нефт базаси” МЧЖ Қўқон филиали ходимлари иштирокида “Фарғона нефт базаси” МЧЖга қарашли “Қўқон-1” ва “Қўқон-2” автомобилларга ёқилғи қуйиш шохобчаларида ўрганилди.\nЎтказилган ўрганишлар натижасида қуйидагилар маълум бўлди.\nИккала АЁҚШ сиғимларида сақланаётган Аи-80 ва Аи-91 русумли автобензин сифатини аниқлаш учун тоза намуналар олиниб текширилганда, давлат андозаси талабларига мос келганлиги аниқланди.\n“Қўқон-2” АЁҚШ бўйича белгиланган меъёрдан кам ёки кўп қуйиш ҳолатлари аниқланмади.\nҚўқон-1 АЁҚШда жами тўртта ёқилғи тарқатиш ускунаси (ЁТУ)дан биттасида 0,3 литр кам қуйиш ҳолатлари маълум бўлди.\nУшбу камчиликлар бартараф этилди. Ёқилғи тарқатиш ускунаси қайтадан давлат техник қиёслови кўригидан ўтказилди ва бундай ҳолатнинг олдини олиш мақсадида АЁҚШ масъул ходимларига интизомий жазо қўлланилди. Келгусида бундай камчиликлар такрорланмаслиги бўйича чора-тадбирлар ишлаб чиқилди.


00:00 / 07.06.2010 | eski savollar | 1518\nШайх ҳазратлари, Аллоҳ сизни биз мусулмонларни ислом зиёси ила ма'рифатлантириш ё'лида қилаётган улкан ишларингиз учун О'з даргоҳидан чэксиз ажру-савоблар ато этиш ила мукофотласин, иншоаллоҳ. Шу аснода сизга ушбу ҳизматларингиз учун ташаккурлар айтган ҳолда бир неча саволлар ила мурожаат этишга ижозат бергайсиз: Ҳазрат, сизнинг "Ҳадис ва Ҳаёт" асарингизнинг 2- жузини о'қишим жараёнида менда бир неча саволлар пайдо бо'лди. Ушбу саволлар мазмунини қуйида баён этишга ижозат бергайсиз: 1. Ҳазрат, сиз "Ҳадис ва Ҳаёт" нинг 2-жузи, 3-боб "диннинг фазилатлари ҳақида", 131-бетда "Аҳли сунна ва жамоа мазҳабига Молик, Саврий ва Авзо'ийлар ҳам киради" деб ёзгансиз. Ҳазрат, агар лозим топсангиз ушбу мазҳаблар ҳақида ҳам қисқача ма'лумот бериб о'тсангиз, чунки улар ҳақида бизда умуман илмий тасаввур мавжуд эмас. 2. Юқорида тилга олинган Молик, Саврий ва Авзо'ий мазҳабидагиларга биз қандай муносабатда бо'лмог'имиз даркор. Уларни ҳам муслим биродарларимиз ҳамда ақийдавий ва фиқҳий жиҳатдан то'г'ри ё'лдаги диндош биродарларимиз деб билишимиз лозимми ? Ёки аксинчами ? 3. Ҳазрат, шу аснода яна бир савол ила мурожаат этишга ижозат бергайсиз, о'зи Аҳли сунна ва жамоа мазҳабига қайси мазҳаблар киради ? Ҳазрат, сизнинг "Ҳадис ва Ҳаёт" асарингизнинг 17-жузини о'қишим жараёнида менда бир неча саволлар пайдо бо'лди. Ушбу саволлар мазмунини қуйида баён этишга ижозат бергайсиз: 4. Қуйидаги ҳадисга ко'ра: Бир одам Набий соллаллоҳу алайҳи васалламнинг ҳузурларига келди. Унинг қўлида мис узук бор эди. У зот унга: «Не бўлдики, мен сендан санамларнинг ҳидини топмоқдаман!?» дедилар. Бас, у (киши) уни ташлаб юборди. Сўнгра у яна бир бор келди. Унинг қўлида темир узук бор эди. У зот унга: «Не бўлдики, мен сенда дўзах аҳлининг зийнатини кўрмоқдаман!?» дедилар. Бас, у (киши) уни ташлаб юборди. Сўнгра: «Эй Аллоҳнинг Расули, уни нимадан қилишим керак?» деди. У зот: «Уни кумушдан қил ва бир мисқолга етказма» дедилар». Сунан эгалари ривоят қилган. Юқоридаги ҳадиснинг шарҳида сиз : Исрофдан қочиш мақсадида узукка бир мисқолга етмагудек кумуш сарфласинлар. - дегансиз. Ушбу иборани бироз тушуна олмадим. Исрофдан мурод нима ? Масалан бир инсон бир эмас икки мисқолли узук тақишга ҳам қурби етгудек ҳолатда бо'лиши мумкунку ? Шуни тушунтириб берсангиз, ҳазрат. 5. Юқоридаги ҳадиснинг шарҳида "тақво жиҳатидан узук тақмаган ма'қул" деган ма'нодаги ма'лумотни бергансиз. Бундан мурод, узук ила безаниш орқали кибрга ё'л тутиш ҳавфи борлигиданми, ёки бошқа сабаблар ҳам мавжудми ? Я'ни, буни ҳам, агар лозим топсангиз, тушунтириб о'тсангиз ҳазрат. Жавобларингиз учун олдиндан ташаккур. Аллоҳ илмингизни янада зиёда ва мартабангизни О'з ҳузурида янада улуг' қилсин. Аллоҳим қилаётган ҳайрли ишларингизни янада баракотли ва бардавом айласин. Қимматли вақтингизни олганим учун рози бо'лгайсиз. Аллоҳ сизни ва оила а'золарингизни ҳамиша О'з паноҳида асрасин.\n1. Молик дейилганда тўрт мўътабар фиқҳий мазҳаблардан бири моликий мазҳаби кўзда тутилган. Бу мазҳаб ва унинг имоми Имом Молик ибн Анас роҳматуллоҳи алайҳи ҳақида жуда кўп ёзганмиз, топиб ўқинг.- Суфён Саврий раҳматуллоҳи алайҳи тобеъийнлардан бўлганлар ва у кишининг фиқҳда ўзларига хос мазҳаби бўлган. Аммо бу мазҳаб тарқалмай қолган.- Абдурроҳман Авзоъий раҳматуллоҳи алайҳи ҳам худди Суфён Саврий раҳматуллоҳи алайҳи каби бўлганлар. Уларнинг мазҳабини тутганлар йўқ. Шунинг учун, бу ҳақда кўп гапирилмайди.2. Мазкур зотлар улуғ олим ва мужтаҳидлардир. Уларнинг ҳаёти ва илмий ишлари барчага ўрнакдир. У зотлар мусулмон умматига фахр бўлган алломалардир. Уларни фақат яхшилик билан эсланади ва ҳақларига дуолар қилинади.3. АҲЛИ СУННА ВАЛ ЖАМОАҚуръони Карим ва Суннат таълимотлари асосида, Пайғамбар соллаллоҳу алайҳи ва салламнинг саҳобалари услубида ақийда масалаларини ёритадиганларга аҳли Сунна ва жамоа номи берилган. Аҳли Сунна ва жамоанинг ақийда бобидаги таълимотлари улуғ имомлар томонидан тўпланиб, тартибга солинди. Охири келиб ақийдавий мазҳаб бўлиб шаклланди ва ўз имомларига ҳам эга бўлди.Аҳли сунна вал жамоа исми бундан аввал ҳам бор эди. Аммо кейинроқ турли фирқаларга муқобил ўлароқ айни шу исмни ишлатила бошланди. Аҳли сунна деганда суннатга юрганларнинг йўли ва ҳадисга амал қиладиганлар деган маъноларни кўзда тутилган. Бу борада имом ал-Ашъарий ва ал-Мотуридийлар аҳли Сунна ва жамоанинг ақийда бўйича имомлари деб тан олиндилар. Бу икки имом Ислом оламининг икки тарафида – Ашъарий басралик, Мотуридий самарқандлик бўлса ҳам ва бир – бирлари билан кўришмаган бўлсалар ҳам бир хил ишни бир хил вақтда, бир хил тарзда адо этганлари ҳамда икковларини бирданига аҳли сунна ва жамоа мазҳабининг имоми деб эътироф қилишини бу мазҳабнинг ақийдаси доимо барча юртларда маълум ва машҳур эканига ёрқин далилдир.4. Бир тонна мисга қурби етиши ҳам мумкин. Аммо бу каби ишларда қурби етишига қараб эмас. Динимиз таълимотига қараб иш юритилади. Расулуллоҳ соллаллоҳу алайҳи васалламнинг қилганларига эргашилади. У зот доимо исрофдан қочганлар. 5. Мулоҳазангиз тўғри.\nФолбинга борган одамнинг афсуси


"Абдулла Орипов Шеърлар" китоби, Абдулла Орипов\nАбдулла ОРИПОВ 1941 йил 21 мартда Қашқадарё вилояти Косон тумани Некўз қишлоғида туғилган.\nУнинг талабалик йилларида ёзган «Тилла балиқча», «Мен нечун севаман Ўзбекистонни» каби дастлабки шеърлари ўзбек поэзиясига янги истеъдод кириб келганлигидан дарак берди.1965 йилда нашр қилинган «Митти юлдуз» тўплами унга дафъатан шуҳрат ато этди.\nШундан кейин шоирнинг «Кўзларим йўлингда», «Руҳим», «Хотирот», «Йиллар армони» сингари тўпламлари чоп этилди ва уларнинг ҳар бири адабиёт майдонида ҳодиса бўлди. Унинг «Баҳор», «Ўйларим», «Онажон» каби шеърлари нафақат ўзбек шеърияти, балки жаҳон шеъриятининг ҳам намуна асарларига айланди.\nА. Орипов турли жанрларда ижод қилди. Жумладан, «Соҳибқирон» пьесасини ёзиб, буюк саркарда Амир Темур образини яратди. Шоир Данте «Илоҳий комедия»сининг «Дўзах» қисмини тилимизга юксак маҳорат билан таржима қилди.\nШоир ижоди «Ўзбекистон Қаҳрамони» унвони билан тақдирланган.\nАбдулла Орипов 2016 йилнинг 5 ноябрь куни вафот этган.\nЭл бирла бўл\nМуҳаббатим, Ватаним менинг\nАдабиёт. 9 синф


Ғалаба муборак бўлсин!\nГазетамиз саҳифаланаётганда Москва вилоятида бўлиб турган ва «АрМИ – 2019» V Халқаро армия ўйинларида Ўзбекистон Мудофаа вазирлиги ҳарбий жамоаларининг иштирокини ёритаётган мухбиримиз Исломжон Қўчқоровдан хушхабар келди.\nМосква вилоятида жойлашган «Алабино» дала-ўқув майдонида Халқаро армия ўйинларининг «Танк биатлони» йўналиши бўйича II дивизионнинг финал баҳслари ўз ниҳоясига етди. Унда иштирок этган вакилларимиз энг яхши натижани қайд этиб, ғалабага эришди.\nҚизғин ва шиддатли баҳсларга бой бўлган чорак финал баҳсларида ҳам юртимиз шарафини ҳимоя қилаётган ҳарбий хизматчилар барча тўсиқлардан муваффақиятли ўтиб, энг яхши натижани кўрсатганди.\nФинал баҳсида иштирокчилар тўсиқлардан талафотсиз ўтиш, белгиланган нишонларни йўқ қилиш ва имкон қадар қисқа вақт ичида финиш чизиғини босиб ўтиши керак эди. Юртдошларимиз Т-72 Б-3 танкини маҳорат билан бошқариб, барча иштирокчи жамоалар ичида энг яхши натижани қайд этди. Улар жами 2 соат 7 дақиқаю 22 сонияда маррага биринчи бўлиб етиб келди. Бу вақт ичида 13 та нишон яксон қилинди.\nҲамюртларимиз финалда Уганда, Куба ва Вьетнам жамоалари билан курашди. Яшил танкда ҳаракатланган Ўзбекистон жамоаси кейинги йилда «Танк биатлони» мусобақасининг биринчи дивизионида қатнашиш учун йўлланмани қўлга киритди.\nКеча «Фориш» тоғ полигонида ўтказилган халқаро ҳарбий ўйинларнинг «Ҳарбий-тиббий эстафета» танлови ёпилиш маросими бўлиб ўтди. Якуний натижаларга кўра, бу йўналишда ҳам ватандошларимиз 1-ўрин соҳиблари, дея эътироф этилди!\n2-ўринни Қозоғистон Республикаси, 3-ўринни Россия вакиллари эгаллади.


Россия Европа Кенгашига раҳбарлик қилишга киришди\n19 май куни Европанинг демократия ва инсон ҳуқуқлари масалалари бўйича мутасадди ташкилоти ҳисобланган Европа Кенгаши раислигини олти ой муддатга Россия қабул қилди.\nСтрасбург шаҳрида ўтказилган матбуот анжуманида Россия ташқи ишлар вазири Сергей Лавров Москва ташкилотга раҳбарлиги даврида “бўлиниш чизиқларисиз яхлит Европа” тамойиши асосида иш юритишини билдирди. Шунингдек, у Россия ҳукумати Европа Кенгаши раҳбарлиги ваколатларини суиистеъмол қилмай, ундан самарали фойдаланишини айтди.\n“Биз раислик равозимини суиистеъмол қилиш ниятида эмасмиз. Бу вазифани масъулият билан бажарамиз. Биз Европа Кенгаши ўз ваколатлари доирасида маълум вазифаларни ҳал этиши йўлида ишлашга ҳаракат қиламиз”, – деди С.Лавров.\nМатбуот анжуманида анчадан бери халқаро ҳамжамият хавотирига сабаб бўлаётган Эроннинг ядровий дастури масаласида ҳам гап борди. Сергей Лавров бу масалада юзага келган бўҳронни тинч йўллар орқали ҳал этиш мумкинлигига ишонишини маълум қилди.\n“Биз аввалдан ҳеч қандай шарт қўяётганимиз йўқ. Эроннинг ядровий дастури борасида юзага келган бўҳронни музокаралар – тўғридан-тўғри музокара ўтказиш орқали ҳал этиш мумкинлигига ишонамиз”, – деди Россия ташқи ишлар вазири.\nШу билан бирга, С.Лавров Теҳрон расмийлари ҳам халқаро ҳамжамиятни ташвишга солаётган бу муаммони ҳал этиш учун ҳаракат қилиши кераклигини таъкидлади.\n“Эрон биз ҳаммамиз бу мамлакатни изоляция қилиш ниятида эмаслигимизни, бу мамлакатга ўз иродамизни ўтказишни хоҳламаслигимизни тушуниши керак. Эрон томони биз бу мамлакатни халқаро қонунлар доирасида, жумладан, Атом энергияси халқаро агентлиги олдидаги ўз мажбуриятларини бажариши кераклиги доирасида ҳамкорлик қилишга чақираётганимизни англаб етиши лозим”, – деди Россия ташқи сиёсат маҳкамаси раҳбари.


Президент ҳар бир маҳаллага ажратаётган 2 млрд сўм нимага йўналтирилиши маълум бўлди - YANGILIK .RU yangilik.ru\nПрезидент томонидан Тошкентдаги ҳар бир маҳаллага ажратилаётган 2 млрд сўм туман ҳокимликлари қошида ташкил этилган махсус жамғармаларга йўналтирилади. Бу ҳақида АОКАда бўлиб ўтган брифингда Маҳалла ва оилани қўллаб-қувватлаш вазирлиги ахборот хизмати Саодат Боймирзаева хабар берди.\nМаълум қилинишича, ушбу маблағларнинг тўғридан-тўғри маҳаллаларга ажратилиши ва уларнинг маҳалла раислари томонидан сарфланиши бўйича билдирилаётган фикрлар ҳуқуқий асосга эга эмас.\nМазкур маблағлар ўрнатилган тартибга кўра туман ҳокимликлари қошида ташкил этилган махсус жамғармаларга йўналтирилади ҳамда уларнинг сарфланиши бўйича халқ депутатлари туман Кенгашларига тегишли тартибда ҳисобот берилади.\nМаҳалла раислари ўз ҳудудидаги амалга оширилиши лозим бўлган ободонлаштириш ва кўкаламзорлаштириш ишларида Ишчи гуруҳ аъзоси, айниқроқ айтганда, оддий ижрочи сифатида қатнашади.\nШунингдек, кенг жамоатчилик вакиллари ва ҳудуд аҳолиси фикрларини тинглаган ҳолда иш самарадорлигини янада ошириш бўйича ўз таклифларини билдириб боради.\nМаблағларнинг тўғри сарфланишининг шаффофлигини таъминлаш мақсадида Халқ депутатлари туман ва шаҳар кенгашлари ҳузурида ташкил этилган, сенаторлар, депутатлар ва жамоат фаолларидан иборат “Халқпарвар” комиссиялари ҳам фаол иштирок этади.\nСобиқ куёв қайнонанинг автомашинасини олиб қочди


Янгиликлар архиви 2017 йил | "Adolat" нашриёти\nЯнгиликлар архиви 2017 йил\nҲАМЁНИНИ “ОЛДИРГАН” ВАЛЮТАФУРУШЛАР\nПул топишнинг йўли кўп. Бироқ бу борада кўпчилик одамлар қонуний йўл тутса, айрим кишилар ноқонуний ишни қилишдан ҳам қўрқишмайди. Энг ёмони, бора-бора бу ҳолат кундалик одатга айланади. Мамлакатимиз қонунчилигига кўра, хорижий валюталарни...\nБАЙРАМ БАЙРАМДЕК ЎТСИН!\nЯнги йил яқинлашиши билан байрамолди тайёргарликлар бошланиб кетади. Кимдир ҳовлисига арча кўчатини экиб, янги йилни табиий арча билан кутиб олгиси келса, бошқа биров уй ичида безатилган сунъий арчага ўйинчоқлар илишни хуш кўради. Байрам кечаси...


06:21 01 Апрел 2020\nЎзбекистонда коронавирусга чалинганлар сони 172тага етди\n15:22 10.02.2020 (Янгиланган 15:36 10.02.2020) Ҳавола олиш\nБир ҳафта ичида суюлтирилган газ нархи 30 %га қулади, бунга биринчидан Хитойдаги коронавирус сабаб бўлса, иккинчидан қишнинг иссиқ келиши сабаб бўлган.\nТОШКЕНТ, 10 фев – Sputnik. Осиё бозорида суюлтирилган газ (LNG) нархи кескин тушиб кетди, деб хабар қилмоқда Reuters.\n“Бир ҳафта ичида нархлар кескин қулай бошлади. Бу мисли кўрилмаган фавқулодда вазиятдир. Бунақаси ҳеч қачон бўлмаган”, - дейди Сингапурлик биржа савдогари.\nБугун эрталабки савдода LNG нархи 1mmBtu (Британия термал бирлиги) - 3 $нархда сотилди. Бу ушбу ёнилғининг ўтган йилгидаги нархига нисбатан 50 % кам. Reuters хабарига кўра, Ҳиндистонга йўл олган камида битта танкер ана шундай нархда сотилган. Бу бир ҳафтада суюлтирилган газ нархи 30%га пасайди дегани.\nАҚШ Европага биринчи газ ортилган супертанкерни юборди\nХитойнинг энг йирик эгнергетика компанияси бўлган National Offshore Oil Corporation (CNOOC), ўтган ҳафтада фавқулодда вазият эълон қилиб, суюлтирилган газ сотиб олишдан воз кечган.\nPoten & Partners консталтинг компанияси хабарига кўра, 7 феврал ҳолатига Хитойга йўл олган камида 5та танкер ўз йўналишини ўзгартиришга мажбур бўлган. Яна 30га яқин танкерларни ана шундан “истиқбол” кутмоқда, дейилган хабарда.\nФранциянинг Total компанияси ходими айтишига қараганда, Хитой воз кечгани туфайли, компаниянинг 1 танкери йўналишини Сингапурга ўзгартириган, яна 4та танкери вазият яхшиланиш илинжида, юриш тезлигини секинлатган. CNOOC – яна бир йирик газ етказиб берувчи хабарига кўра, Хитой яна бир неча танкерларни кейинга қолдиришни сўраган.\nЎзтрансгаз ва Hyundai BS&C ҳамкорликда суюлтирилган газ учун баллонларни ишлаб чиқаради\nRystad Energy консталтинг компанияси хулосасига кўра, Хитойда суюлтирилган газга бўлган талаб камида 4,7 %га қисқаради.\nБундай вазиятда суюлтирилган газ ишлаб чиқарувчилар учун энг асосий вазифа – имкон қадар тезроқ маҳусулотга янги харидор топишдир. Бундай харидорлардан бири Ҳиндистон бўлиши мумкин эди, лекин у ерда газ тарқатиш тизими суст ривожланган.\nЕвропа эса 2019 йил охирида, қиш мавсумидан олдин ўз газ омборларини лиқ тўлдириб олган эди. Шунинг учун улар ҳам қўшимча газ ҳажмларини қабул қила олмаса керак.\nНавбатда Япония ва Жанубий Корея - JERA ва KOGAS ушбу вазиятдан фойдаланиб қолишлари мумкин. Лекин бу йил қишнинг иссиқ келишини ҳисобга олганда, уларда ҳам газ истеъмоли унчалик юқори бўлмаса керак.\nЯкуний хулоса шундан иборатки, суюлтирилган газнинг нисбатан паст нархи, кўплаб экспорт лойиҳаларини чеклаб қўйиши мумкин. Чунки бозорда нархлар паст бўлганда аксарият лойиҳаларни иқтисодий асослаш мураккаб бўлади.\nАйни вақтгача Ўзбекистонда коронавирус инфекцияси аниқланган шахслар сони 5 тага ошиб, 172 нафарни ташкил этмоқда.\n“Уйдаги юлдузлар” - карантинда онлайн танлов бошланди\nМаданият вазирлиги хонанда, чолғу асбоби ва рақс ижрочиси, энг яхши рассом ва ҳунармандларни аниқлаш бўйича онлайн танлов эълон қилди.\nМосква 40-сонли шаҳар касалхонаси бош шифокори Денис Проценко COVID-19 юқтириб олди. У хизмат хонасида ўзини изоляцияга олди.\n22:55 Ўзбекистонда коронавирусга чалинганлар сони 172тага етди\n20:36 Кўринмас-қотил билан кураш: Тошкент патрул хизмати COVID-19га қарши\n19:42 “Уйдаги юлдузлар” - карантинда онлайн танлов бошланди\n19:10 Путин билан учрашган бош шифокорда коронавирус аниқланди\n18:59 Қўшни давлатдан ўқишларни кўчириш ёзда давом этади - вазирлик\nКоронавирус фаоллашадиган ҳарорат даражаси айтилди\nЎзбекистонда коронавирус билан касалланганлар сони 144 нафарга етди\nЎзбекистонда яна 29 кишида коронавирус аниқланди\nМахсус карантин зонадан фоторепортаж\nКўринмас-қотил билан кураш: Тошкент патрул хизмати COVID-19га қарши\nГўшт, ун ва балиқ: озиқ-овқат маҳсулотлар захираси


Ўзбекистон Республикаси Вазирлар Маҳкамасининг 2016 йил 2 мартдаги 62-сон қарори 15 бандида қуйидаги қоидалар келтирилган: 15. Давлат хизматчиларининг тадбиркорлик фаолияти билан шуғулланиши тақиқланади. Давлат хизматчилари ўзларининг ўз хизмат вазифаларини зарур даражада бажаришига ёки уларга зарар етказиши мумкин бўлган фаолиятни амалга оширмаслиги, шунингдек лавозимни эгалламаслиги керак. Давлат хизматчиси ҳар қандай ҳолатларда ҳам ўз хизмат мавқеидан мумкин бўлмаган шахсий фойдани олиши мумкин эмас. Давлат хизматчилари ўз раҳбарини манфаатлар тўқнашувига йўл қўймаслик бўйича чоралар кўриш мақсадида тижорат ташкилотларининг устав капиталида иштирок этиши тўғрисида хабардор қилиши шарт.\nСиз айтиб ўтган Ҳукумат қорори билан Давлат бошқаруви органлари ва маҳаллий ижро этувчи хокимият органлари ходимларининг одоб-ахлоқ намунавий қоидалари (бундан кейин – Намунавий қоидалар) тасдиқланган.\nНамунавий қоидаларда давлат хизматчилари эгаллаб турган лавозимидан қатъи назар, давлат бошқаруви органлари ва маҳаллий ижро этувчи ҳокимият органлари ходимлари ҳисобланади. Хатингизда эса ўзингизнинг иш жойингиз давлат корхонаси, деб ёзилган. Давлат корхонаси дейилганда давлат унитар корхонаси шаклидаги тижорат ташкилоти деб тушунилиши лозим. Бинобарин, давлат корхонаси давлат бошқарув ва маҳаллий ижро этувчи органлар қаторига кирмайди ва унинг ходимлари давлат хизматчилари деб ҳисобланмайди.\nАйтайлик, сиз давлат органларида ишлайсиз. Унда куйидагиларга эътиборингизни қаратишингиз керак бўлади.\nНамунавий қоидари 15-бандининг биринчи ва тўртинчи хатбошларида хусусан давлат хизматчиларининг тадбиркорлик фаолияти билан шуғулланиши тақиқланади ҳамда улар ўз раҳбарини манфаатлар тўқнашувига йўл қўймаслик бўйича чоралар кўриш мақсадида тижорат ташкилотларининг устав капиталида иштирок этиши тўғрисида хабардор қилиши шарт, деб белгиланган.\nТадбиркорлик фаолияти тушунчаси «Тадбиркорлик фаолияти эркинлигининг кафолатлари тўғрисида» Қонуннинг) 3-моддасида келтирилган. Унга биноан тадбиркорлик фаолияти (тадбиркорлик) шу фаолияти субъектлари томонидан қонун ҳужжатларига мувофиқ амалга ошириладиган, ўзи таваккал қилиб ва ўз мулкий жавобгарлиги остида даромад (фойда) олишга қаратилган ташаббускорлик фаолиятидир.\nНомланган Қонун 4-моддасининг биринчи қисмида назарда тутилганидек, тадбиркорлик фаолияти субъектлари белгиланган тартибда давлат рўйхатидан ўтган ҳамда тадбиркорлик фаолиятини амалга ошираётган юридик ва жисмоний шахслардир.\nБундан кўриниб турибдики, ҳар қандай шахснинг муассис (иштирокчи) ситфатида тижорат ташкилотларининг устав капиталида иштирок этиши ўз ўзидан тадбиркорлик фаолиятини амалга оширишини билдирмайди, кўрсатилган шахс эса ушбу фаолиятнинг субъекти деб ҳисобланмайди.\nНамунавий қоидаларнинг 15-бандининг тўртинчи хатбошининг кайтсак, унинг мазмуни давлат хизматчиси ўз раҳбарига тижорат ташкилотларининг (ҳам)муассис ёки бошқа (ҳам)иштирокчи сифатида бўлганлиги ҳақида хабар беришга мажбурлайди. Бундан бир қарашда давлат хизматчиси тижорат ташкилотларининг устав капиталида иштирок этиши мумкинлиги ҳақида фикр юритиш учун асос бўладигандек.\nБироқ, давлат хизматчилари тижорат ташкилотлари аксариятининг устав капиталида иштирок эта олмайдилар. Масалан, 2012 йил 26 апрелда қабул қилинган «Оилавий тадбиркорлик тўғрисида»ги ЎРҚ-327-сонли Қонуни 5-моддасининг икикинчи бандида белгиланишича, давлат органларининг мансабдор шахслари, шунингдек қонун ҳужжатларида тадбиркорлик фаолияти билан шуғулланиши тақиқланган бошқа шахслар оилавий корхона иштирокчилари бўлиши мумкин эмас. Чунки ўша Қонун 4-моддасининг биринчи қисмида олавий корхона фаолияти унинг иштирокчиларининг шахсий меҳнатига асосланиши айтилган.\nАйтиш керакки, «қонун ҳужжатларида тадбиркорлик фаолияти билан шуғулланиши тақиқланган бошқа шахслар» тоифасига Вазирлар Маҳкамасининг 2012 йил 6 мартдаги 103-сон қарори давлат органларининг ходимлари билан бир қаторда қуйидаги мансабдор шахслар киради:\nЭнди эътиборимизни 2003 йил 11 декабрда қабул қилинган «Хусусий корхона тўғрисида»ги 558-II-сонли Қонун 3-моддасининг биринчи қисмига ва 14-моддасига қаратамиз. Уларнинг мазмунига кўра, хусусий корхона мулкдор ягона жисмоний шахс томонидан тузилади ва раҳбар сифатида бошқарилади. Демак, давлат хизматчиси хусусий корхона нафақат раҳбар сифатида бошқаришга, балки уни таъсис этишга ҳам ҳақли эмас .\n1991 йил 14 июнда қабул қилинган «Кооперация корхона тўғрисида»ги 295-XII-сонли Қонун 6-моддаси 2-бандининг учинчи хатбошида қонун ҳужжатларига мувофиқ муайян фаолият билан шуғулланишга ман этилган шахсларнинг кооперативга аъзо бўлиши мумкин эмас. Кооперациянинг турлари орасида ишлаб чиқариш кооперативи ҳам мавжуд (ушбу Қонун 1-моддаси 2-бандининг биринчи хатбоши). Фуқаролик кодекси 40-моддасининг иккинчи қисмига бинаон ишлаб чиқариш кооперативи тижорат ташкилотидир.\nШунигдек, тегишли асосларга кўра, давлат хизматчиси унитар корхонаси, фермер хўжалили ва юридик шахс ташкил этган ҳолдаги деҳқон хўжалиги муассиси, шунингдек тўлиқ ва (ёки) коммандит ширкатининг муассиси ёки кеинги иштирокчиси (тўлиқ шериги) бўла олмайди.\nЛекин тижорат ташкилотларнинг қайси турларида давлат хизматчиси муассис ёки ўзга иштирокчи бўла олиши билан боғлиқ саволга жавобимиз шундай: у акциадорлик жамиятининг муассиси (акционери), масъулияти чекланган ёки қўшимча масъулиятли жамиятнинг муссиси (иштирокчиси) бўла олади. Ва ниҳоят, у коммандит ширкатда ҳисса қўшувчи тарзидаги иштирокчи (тўлик шерик ҳисобланувчи иштирокчи билан янглишилмасин) бўлиши мумкин. Башарти, сиз давлат органида ишлаб туриб мана шу санаб ўтилган тижорат ташкилотларнинг бирида ёки бир нечтасида муассис ёки ўзга иштирокчи бўлсангиз, сиз бу ҳақда Намунавий қоидари 15-бандининг тўртинчи хатбошига мувофиқ ўз раҳбарингизни келажакда манфаатлар тўқнашувига йўл қўймаслик бўйича чоралар кўриш мақсадида хабардор қилишингиз шарт.\n Давлат корхоналари тўғрисида Низоми 2-бандининг иккинчи хатбоши (ВМнинг 2006 йил 16 октябрдаги 215-сон қарорига 1-илова).\n 2012 йил 2 майдагиЎРҚ-328-сон Қонуни таҳририда 2000 йил 5 майдаги N 69-II-сон Қонуни.


Дунёдан зуҳд қилиш (29-тавсия)\nАбул Аббос Саҳл ибн Саъд Соъидий розияллоҳу анҳудан ривоят қилинади:\n«Набий соллаллоҳу алайҳи васалламнинг ҳузурларига бир киши келиб, «Эй Аллоҳнинг Расули, менга шундай бир амални кўрсатингки, агар уни қилсам, мени Аллоҳ ҳам, одамлар ҳам яхши кўрсин», деди. Шунда у зот: «Дунё (матоҳлари)дан зуҳд қилгин, шунда Аллоҳ сени яхши кўради. Одамларнинг қўлидаги нарсалардан зуҳд қилгин, шунда улар сени яхши кўришади», дедилар».\nИзоҳ: «Зуҳд» сўзи аслида «оз нарса» маъносини билдиради. Зуҳд хоҳиш-истакнинг зиддир. У бир нарсани тарк қилиш, ундан юз ўгиришни англатади. Уламолар истилоҳида «зуҳд» сўзи дунё, мол-мулк, обрў ва мансабдан юз ўгиришни билдиради.\nРасулуллоҳ соллаллоҳу алайҳи васалламнинг зуҳдлари\n«Расулуллоҳ соллаллоҳу алайҳи васаллам бўйранинг устида ухлаган эдилар, турганларида ёнбошларига (бўйранинг) изи тушиб қолибди. Шунда биз: «Эй Аллоҳнинг Расули! Сизга юмшоқ тўшак олсак-чи?», дедик. Шунда у зот: «Дунё билан ишим йўқ. Мен дунёда худди дарахтнинг соясида (бироз) дам олиб, сўнг уни (дарахни) ортида қолдириб, жўнаб кетган одамга ўхшайман», дедилар».\nИзоҳ: Расулуллоҳ соллаллоҳу алайҳи васаллам ўзларини жазирама иссиқда уловда кетаётиб, чарчоқ силласини қуритганда бир дарахтнинг соясида тўхтаб, озроқ дам олиб, куч йиғиб, сўнг яна кўзлаган мақсади сари йўлида давом этган мусофирга ўхшатмоқдалар.\nОзига қаноат қилиш\nУбайдуллоҳ ибн Миҳсан розияллоҳу анҳумодан ривоят қилинади:\n«Набий соллаллоҳу алайҳи васаллам: «Бир одам ўзи хотиржам, тани соғ ҳолатда тонг оттирса, ҳузурида бир кунлик егулик-ичгулиги ҳам бўлса, унга дунёнинг ҳаммаси берилгандек бўлибди», дедилар».\n«Набий соллаллоҳу алайҳи васаллам: «Одамларнинг қўлидаги нарсаларга кўз тикма. Таъмадан эҳтиёт бўл, чунки у фақирлик келтиради. Узр сўраладиган нарсалардан эҳтиёт бўл», дедилар».\nҲоким ва Байҳақий ривоят қилишган. Лафз Байҳақийники.\nИзоҳ: «Узр сўраладиган нарсалар» узр сўрашга сабабчи бўладиган ножўя гап-сўз ва амаллардир.\n1. Аллоҳ таоло дунё матоҳлари ва зебу зийнатларидан зуҳд қилган одамни яхши кўради.\n2. Одамларнинг қўлидаги нарсага кўз тикмай, зуҳд қилган кишини ҳамма яхши кўради.\n3. Расулуллоҳ соллаллоҳу алайҳи васаллам бу дунёда уловда кетаётиб, чарчаб, дарахтнинг соясида бир оз дам олиб, яна кўзлаган мақсади сари йўлида давом этган мусофир каби яшаб ўтганлар.\n4. Хотиржам, тани соғ тонг оттириб, бир кунлик егулик-ичкилиги бўлган одамга дунёнинг ҳаммаси берилгандек бўлади.\n5. Бировнинг мол-мулкига кўз тикиб, таъма қилиш фақирлик, камбағаллик келтиради.\n6. Узр сўрашга сабабчи бўладиган хатти-ҳаракатлардан эҳтиёт бўлиш керак.\nРасулуллоҳнинг ҳаётларидан лавҳалар (13-қисм)\n«Агар ер юзидаги ҳамма нарсани сарф қилсанг ҳам, у..\nМуҳаммад Мустафо соллаллоҳу алайҳи васалламнинг па..\nЖаннатий инсон (31-тавсия)\n«Бир аъробий Набий соллаллоҳу алайҳи васалламнинг ..\nИстихора намози (32-тавсия)\nИстихора сўзи луғатда «яхшисини сўраш, танлаш» дег..\nСабр ҳақида келган ҳадислар\n«Расулуллоҳ соллаллоҳу алайҳи васаллам: «Ҳеч кимг..


ТОШКЕНТ. “Тошкентда ислоҳотлар олам-олам натижа бермоқда. 2021 йилга қадар эса ҳаммаёқ гулистонга айланиб кетса керак. Унга қадар эса масъулларга бир неча саволим бор: Қўйлиқ-5 массивидаги 8-уй ҳокимиятга бўйсунадими? Бу ердаги аҳволдан ҳокимнинг хабари борми? Мазкур даҳа пойтахт Тошкент таркибига кирадими ўзи?”\n(Бу хабар Озодликка 21 сентябрь куни келган)\nСАМАРҚАНД – “Савдогарлар: ғирром рақобат туфайли даромад қилолмаяпмиз” (ВИДЕО)\nСАМАРҚАНД – “Савдогарлар: ғирром рақобат туфайли даромад қилолмаяпмиз”\nПАЙАРИҚ. “Самарқанд вилояти Пайариқ тумани Челак шаҳри бозоридан ёзмоқдамиз. Биз бозор ичида савдо қиламиз. Аммо яна кўплаб савдогарлар бозор кўчасини эгаллаб олган. Уларга солиқчилар негадир индамайди. Бозор ичига эса халқ кирмаяпти. Масалан, айримлар марказий дорихона олдида савдо қилади. Аптека ходимлари эса гарчи қонунга зид бўлса-да, савдогарлардан ҳар куни 3000 сўмдан йиғишади. Ёймачиларнинг ҳужжати йўқ, солиқ ҳам тўламайди. Биз эса солиқларни вақтида тўлаймиз. Ғирром рақобат туфайли даромад қилолмаяпмиз.\nҲоким ва солиқ идораси бошлиғига телефон орқали мурожаат қилган эдик, қонуний чора кўрамиз дейишди. Лекин чора кўрилмади. Биз барча савдогарларга бирдек талаб ва шароит бўлишини хоҳлаймиз”.\nНАМАНГАН – “Ўзбекистон ва Миср олимпия терма жамоалари ўйинига чипталар мажбуран сотилмоқда”\nЧУСТ. “Наманган вилояти Чуст туманидан ёзмоқдамиз. 11 июнь куни “Навбаҳор” стадионида футбол бўйича Ўзбекистон ва Миср олимпия терма жамоалари ўртасида ўртоқлик учрашуви бўлиб ўтади. Чуст тумани ҳокимлиги ушбу ўйин чипталарини ташкилотлар¸ коллежларга мажбурлаб ўтказмоқда. Стадионни тўлдириш учун мухлислар ўйинга текинга киритилмоқда экан. Лекин ишчилар чиптани мажбуран харид қилмоқда...”\nҚАШҚАДАРЁ – “Маҳалламиз ҳали-ҳамон ўрта асрлар шароитида яшайди”\nЧИРОҚЧИ. “Қашқадарё вилояти Чироқчи тумани Олтиқ бошоқ маҳалласидан ёзмоқдамиз. Маҳалламиз ҳали-ҳамон ўрта асрлар шароитида яшамоқда. Одамлар шаҳардагидек қулай шароит – кондиционер, иссиқ ва совуқ сувни фақат тушида кўради. Лекин маҳалла фаоллари ўз ишини чин дилдан бажараяпти. Шу шароитда ишлаётганларнинг отасига раҳмат! Аммо улар ҳам тузукроқ шароитда ишлашга ҳақли-ку!”\n(Бу хабар Озодликка 9 июнь куни келди)\nСАМАРҚАНД – “Ҳокимнинг тўйи баҳонасида қирқ йиллик расво йўллар кўз очиб юмгунча асфальтланди” (ВИДЕО)\nКАТТАҚЎРҒОН. “Самарқанд вилояти Каттақўрғон туманидан ёзмоқдаман. “Кичик кўрпа” деган кўчадаги ресторанда туман ҳокимининг ўғиллари тўйи бўлди. Бутун тўйхона атрофини йўл нозирлари ўраб олди. Казо-казо зотлар, ҳокиму арбоблар меҳмон бўлиб келди. Меҳмонлар орасида муфтий Усмонхон Алимовни ҳам кўрдик. Ҳокимлар тўй қилиб турсин экан! Қирқ йилдан бери асфальт кўрмаган расво йўллар кўз очиб юмгунча асфальтланди. Оддий халқ “йўлни таъмирланглар” деса – асфальт йўқ! Ҳокимлар учун исталган пайт топилади...”


Илҳом Фармонов: Tatil.uz учун яхши фикрлар\nБутун дунёда шундай анъана бор: бирор машҳур шахс ўз кафе ва ресторанини очади. Мисол учун, Нью-Йоркда рэп қўшиқчиси Jay-Z нинг шахсий спорт-бари бор, Lady GaGa эса итальян ресторанини очган. Машҳур актёр Роберт де Ниронинг эса бир нечта, жумладан Сан-Францискода Rubicon номли ресторани бор.\nЎзбекистонда бундай жойлар кўп деб ўйлайсизми? Биз мана шундай ресторанлардан бири – Moda турк ва европа таомлари ресторанини топдик.\nРесторан асосчиси ва унинг ғояси муаллифи – машҳур хонанда, «Лайло», «Ўзимда гуноҳ», «Синчалак» қўшиқларининг ижрочиси Илҳом Фармонов!\nModa ресторани яқиндагина очилган бўлиб, манзарали анҳор бўйида, Novza турар-жой комплекси рўпарасидаги кичик тор кўчада жойлашган.\nБу ерга келиб сиз катта шаҳарда эмас, тоғга тушиб қолгандек бўласиз. Машиналар шовқини эшитилмайди, атрофингизни эса азим чинорлар қуршаб олади...\nБу ерда ҳам оилавий кечани, ҳам банкетларни ўтказиш мумкин: ёпиқ зал 100 кишига мўлжалланган, очиқ айвондан эса 200 га яқин ташриф буюрувчи жой олиши мумкин.\nМеҳмонларга турли-туман таомлар, жумладан болалар ва вегетариан таомлар таклиф қилинади. Узоқроқда автомобилларни ювиш жойи бор, шу боис машинангизни қолдириб ёқимли шароитда мазали таомлар билан вақтингизни ўтказиш имконияти мавжуд.\nИлҳом Фармонов – машҳур хонанда ва серқирра санъаткор.\nУ Тошкент шаҳрида санъаткорлар оиласида дунёга келган. Ёшлигиданоқ хонадонига ташриф буюрган машҳур ижрочилар, элга таниқли санъаткорлар – Комилжон Баратов, Фахриддин Умаров, Ортиқ Отажонов, Шерали Жўраевлар билан танишиш бахтига муяссар бўлган.\nИлҳом болалигидан ўз иқтидори ва қобилиятини ривожлантиришга интилган. У турли танловларда иштирок этган, қўшиқлари радиотўлқинлардан янграган. 17 ёшиданоқ отаси Шомурод Фармонов ва устози Комилжон Баратов билан «Баҳор яна қайтади» концертида муваффақиятли қатнашган. Сўнг Тошкент давлат маданият институтида, курсларда таҳсил олди, кўплаб хорижий давлатларга сафар қилди, Раҳматжон Турсунов ва Бахтиёр Сайфуллаев каби устозлар билан танишди.\nБугунги кунда Илҳом Фармонов кўплаб гастроль сафарларида бўлиб, концертлар беради ва янги қўшиқлар устида ишлайди, шу билан бир қаторда ўз бизнесини ҳам ривожлантириб келмоқда. Банд бўлишига қарамай, у Tatil.uz учун эксклюзив интервью беришга рози бўлди.\nСиз машҳур қўшиқчисиз. Нега айнан ресторан бизнеси билан шуғулланишни лозим топдингиз ва бунга сизни нима ёки ким рағбатлантирди?\nЮртимизда бугунги кунда турли соҳаларда – у хоҳ санъат бўлсин, хоҳ тадбиркорлик, ривожланиш учун кўплаб имкониятлар яратилган. Шу боис агар мақсадингиз бўлса, ҳаракат қилмоғингиз керак ва уни ҳаётга татбиқ этишга ёрдам беришади. Мен ёшлигимдаёқ оилавий ёки дўстлар билан ташриф буюриш мумкин бўлган ўзимнинг шинам рестораним бўлишини орзу қилардим. Ва мана орзуим амалга ошди!\nСиз гастроль сафарларида кўп бўласиз. Ижод ва ресторандаги ишни бирваракайига олиб боришни уддалай оламан деб ўйлайсизми?\nРесторан муваффақиятли фаолият юритиши учун, менимча, яхши ўйланган менежмент ва ишончли жамоа бўлиши керак. Бу ерга биз дунёнинг йирик ресторанларида иш тажрибасига эга бўлган юқори малакали мутахассисларни таклиф қилганмиз. Мисол учун, бошқарувчи Ihsan Kurt меҳмонхона ва ресторан секторларида катта иш тажрибасига эга, у Ўзбекистонда бир нечта муваффақиятли лойиҳаларни ишга туширган.\nБош ошпаз Эргин Сарикол – ўз ишининг устаси.\nАданалик бўлган бу йигит Анталья, Бодрум, Мерсиннинг турли ресторанларида, шу жумладан машҳур Gunaydin ресторанида ишлаган. Биз уни ўзимизга таклиф қилдик ва энди меҳмонлар у тайёрлаган машҳур турк таомларини татиб кўришлари мумкин.\nАйтганча, у бир метрлик сиҳда ажойиб турк кабобини тайёрлай олади! Яна Эргин барча зираворларни Туркиядан буюртма қилади ва бу ерда хушбўйлиги бўйича бетакрор таомлар тайёрлайди.\nБошқа ошпазларимиз (ҳаммаси бўлиб 5 та) ҳам европа, ўзбек ва бошқа таомларни мазали қилиб тайёрлашади.\nЮртимизга ташриф буюраётган сайёҳлар сонига бир қаранг! Самарқанд, Бухоро, Хива ва бошқа шаҳарларга гастроль билан борганимизда баъзи меҳмонхоналарда бўш жой қолмаганлигини кўрамиз! Сайёҳлар мамлакатимизга келишади, чунки улкан обидаларни кўришни, ўлкамиз тарихи, унинг меҳмондўст халқи билан танишишни, ўзбек мевалари ва албатта, миллий таомларимизни татиб кўришни хоҳлашади! Бизнинг ресторанимиз шуларни ҳам ҳисобга олган, шу сабабли биз мижозларимиз хоҳлаган исталган таомни тайёрлаб бера оладиган универсал ошпазларни танлаганмиз!\nКўпчилик меҳмонларимиз махсус қиздирилган товада ўзгача услубда тортиқ қилинувчи туркча Sac kavurma ни ёқтиришади.\nРесторанимизнинг ўзига хос жиҳати бор. Бизга ташриф буюрганлар бу ердаги муҳит тоғникига ўхшашлигини айтишади. Шу сабабли биз меҳмонларимизга маринадланган гўшт ва манқални танлаб, ўзлари кабоб пишириб кўришларини таклиф қиламиз!\nАйтинг-чи, ресторан сиз учун бизнесми ёки кўпроқ хобби?\nИккаласи ҳам. Ўзим ҳам бу ерга дўстларим ёки санъат аҳли вакиллари билан тез-тез келиб тураман ва шу ерда, сув олдида ўтирамиз. Бу ер жуда ҳам сокин ва шинам...\nЯъни Moda ресторанининг исталган мижози бу ерга тушлик учун кириб, сиз ёки бошқа машҳур шахсларни учратиб қолиши мумкин.\nЯна мен бу ерга оилам билан келишни ёқтираман. Биласизми, биз, санъат вакилларида бўш вақт кам бўлади. Ҳафтасига камида икки марта вилоятларга ёки бошқа давлатларга гастроль сафарлари уюштирамиз. Баъзан мен бир йил қандай қилиб ўтиб кетганлигини ҳам сезмай қоламан... Бироқ оилага вақт ажратгинг келади ва биз ота-онам, турмуш ўртоғим ва олти нафар фарзандим билан шу ерга келамиз. Бу ерда вақтни мароқли ўтказиш мумкин, ресторанда жонли мусиқа бор, муҳитнинг ўзи ҳам ёқимли.\nЎзингиз ҳам уйда яқинларингизга таомлар тайёрлаб турасизми?\nБаъзида ҳафтада ёки ойда бир марта яқинларимга ўзимизнинг севимли таомларимиз – палов ва қозон-кабоб тайёрлаб бераман. Энди эса шу ерда ҳам доим мастер-класс ўтаб тураман.\nМен умуман оилам даврасида ўтказган вақтимни қадрлайман. Қизларим Ирода, Малика ва Мадиналарнинг муваффақиятларидан қувонаман. Ўғилларим изимдан боришга қарор қилишди, улардан ҳам хурсандман. Тўнғич ўғлим Исломжон шу йили Ўзбекистон Давлат консерваториясига ўқишга кирмоқчи. Иброҳим ва Қобилжон «Томоша» болалар мусиқий театр-студиясига қатнашади, шунингдек, Тошкентда ўтказиладиган байрам тадбирларида иштирок этишади.\nТурли мамлакатларнинг таомлари билан яхши таниш бўлсангиз керак. Айтинг-чи, ўзингиз ҳам кўп саёҳат қиласизми ва қайси мамлакатларда бўлгансиз? Қайси давлатнинг таомлари сизга кўпроқ ёққан?\nСаёҳат қилишни ёқтираман. Иш бўйича ва ўзим мустақил Россия, Франция, Италия, Украина, Малайзия, Туркия каби давлатларда бўлганман. Ўйлашимча, асосийси таом мазали бўлиши ва меҳр билан тайёрланиши керак!\nҲар бир халқнинг ўзига яраша мазали таомлари бўлади. Биз гастролларга ўртача икки ҳафтага кетамиз. Айнан ўша пайтларда мен уйим ва ўзимизнинг ўзбек паловини қанчалик соғинганимни ҳис қиламан!\nҚайси давлатга қилган сафарингиз сизга кўпроқ ёққан?\nҲар бир давлатнинг ўзига хос томонлари бор. Санкт-Петербургни қизиқарли архитектураси, Ҳиндистонни гўзал Тож-Маҳали, Европа мамлакатларини эса – бой тарихи учун ёқтираман. Туркиядаги асосий оилавий курортларимиз Анталия ва Бодрумни ёқтирамиз. Сервис хизмати бўйича Туркияга дунёда тенг келадигани йўқ деб ҳисоблайман.\nҲаётдаги шиорингиз борми?\nИжод, ижод ва яна ижод.\nЁш санъаткорларга нималарни маслаҳат берган бўлардингиз?\nБиринчидан, бу касбга тоза кўнгил билан келиш лозим. Иккинчидан, устозларнинг ўгитларига қулоқ тутиш, улардан ўрганиш керак. Ва албатта, мухлислар учун намуна бўлмоқ лозим.\nTatil.uz нинг барча ўқувчиларини дўст ва яқинлари билан ресторанимизга келиб, жонли мусиқа, сув ва дарахтлар ёнидаги сокин муҳитдан баҳра олишга таклиф қиламан. Менюмиздаги таомларни татиб кўринг ва шунчаки Moda номли ресторанимизда ёқимли лаҳзаларни ўтказинг!\nРесторан билан қизиқувчилар учун тўлиқ маълумот:\nАдрес: Чилонзор тумани, Е-квартал, 1 уй /41 мўлжал: метро Новза (магазин «Тысяча мелочей»)